Eskia (Ezekiel) Mphahlele
Eskia (Ezekiel) Mphahlele, Es'kia (Ezekiel) Mphahlele, 1919-2008, sydafrikansk forfatter. Hans hovedværk, Down Second Avenue (1959), skildrer opvækst og livsverden i Marabastad, en township uden for Pretoria. 1957-77 levede Mphahlele i eksil og underviste på universiteter i Nigeria, Kenya og USA. Han mødte kritik for i 1977 at vende tilbage til Sydafrika og for sin politiske orientering mod på én gang black consciousness og midtsøgende humanisme. Forfatterskabet rummer noveller, romaner, essays og endnu en selvbiografi, Afrika My Music fra 1984.